На 29 февруари 2012 г. е избрана на националния финал „Българската песен в Евровизия“ да представлява България на международния песенен конкурс „Евровизия“ с песента Love Unlimited („Любов без граница“). Маринова е първата представителка на попфолка, която е избрана да представлява България там. На българския финал песента ѝ е класирана на трето място от журито и на първо място по брой SMS-и – 6910, пред втората по този показател Деси Слава, за която са отчетени 3730 SMS-а.